Nogle autocampere kommer med indbygget GPS/navigation. Når du bestiller en autocamper kan du se om din model har navigation. Alternativt kan du evt. leje en GPS enhed mod gebyr - husk at reservere hjemmefra. Du kan også benytte din egen smartphone med Google Maps eller Apple Kort. Her kan du se live trafik med kø og alternative ruter. Vær dog opmærksom på, at du benytter data (roaming) undervejs. I Europa er det efterhånden ikke det store problem, da de fleste mobilabonnementer indeholder EU-data. Rejser du oversøisk skal du være opmærksom på om du kan bruge data eller ej. Alternativt kan du købe et lokalt sim-kort med data og sætte i din telefon. Hos nogle autocamperselskaber kan du leje en bærbar WiFi-enhed, så du har masser af internet undervejs - til hele familien.